Berezniki

**Berezniki** ( «koivištod», ) om Venäman lidn da lidnümbrik Permin randan pohjoižes. Se om randan kahtenz' lidn eläjiden lugun mödhe.

## Istorii
Vl 1572 tora oli enččel sarel sijaližiden heimoiden i venälaižiden sirdanikoiden keskes. Läz 1700. vot Kaman joksmuz vajehtihe, sar' kändihe Bereznik-sarikol.

Ezmäižed venäkel'žed eländpunktad mainitadas Kaisarovan aigkirjas vl 1623 i oliba vspäi 1570, saihe keitandsolad niiden ümbrištos: Abramovo, Burundukov počinok (Sömino), Lönv, Berezniki, Usol'je, Veretje, vspäi 1670 — Dedühin-mägilidn. Nügüd'aigaine eländpunkt zavodihe vl 1883 ezmäižen Venäman sodantegimen radnikžiloks.

Vl 1932 ühtištadihe ümbrišton radnikžiloid i külid lidnaks da nimitihe *Berezniki*-radnikžilon mödhe, nece om eländpunktan alusenpanendan oficialine voz'. Vspäi 1940 Usol'je-lidn om erigoittud Bereznikišpäi, vozil 1949−1954 Usol'je oli upotadud paloin sauvomha Kaman GES:ad, eläjiden tobj pala oli sirtud.

## Geografijan andmused

Lidn sijadase Kaman vezivaradimen hural randal, 130 m ü.m.t. keskmäižel korktusel. Karstnägused harakterizuidas Bereznikid solan samižen tagut.

Matkad Permihesai om 180 km suvhe avtotedme, 208 km vetme vai 278 km raudtedme (Čusovoi-lidnan kal't). Lähembaižed lidnad oma Usol'je ühtes kilometras päivlaskmha Kaman vastrandal, Solikamsk pohjoižhe (20 km röunhasai) i Aleksandrovsk 65 km suvipäivnouzmha avtotedme.

Klimat om ven kontinentaline. Voden keskmäine lämuz om +0,9 C°, kezakun-elokun +13,8..+17,7 C°, tal'vkun-uhokun −13..−14 C°. Il'man vozne keskmäine relätivine nepsuz om 74,2 %.

Sadas lidnümbrikos kaliisolid, kivivoid, silikatišt letet.

## Tobmuz
Berezniki om lidnümbrikon üks'jäižeks eländpunktaks. Lidnümbrikon pind om 431,1 km², se om ümbärtud Usol'jen rajonan territorijal. Lidnfartaliden pind om 66 nellikkilometrad.

Lidnan tobmuden pämez' () om sen Administracijan pämez'. Edeližed lidnan pämehed oma Konstantin Svetlakov (kül'mku 2020 — eloku 2022), Sergei Djakov (2010 — kül'mku 2020). Eduard Smirnov radab lidnan Duman ezimehen vn 2016 redukuspäi.

## Eläjad
Vn 2010 Venäman rahvahanlugemižen mödhe lidnan eläjiden lugu oli 156 466 ristitud, vn 2021 — 138 069 ristitud. Kaik 145 115 eläjad oli lidnas vl 2017. Kaikiš suremb lidnan ristitišt oli 201 213 eläjad vl 1989.

Ortodoksižen hristanuskondan kümne pühäpertid oma kaičenus i saudud lidnas: kuz' jumalanpertid (üks' om sauptud gruntan uhkundan tagut) i nell' časounäd. Islaman pämečetin ezmäine pala radab vn 2020 kül'mkuspäi.

## Transport
Avtobusad, trolleibusad da taksid oma kundaližeks transportaks lidnas. Avtotesild ühtenzoitab lidnad Usol'je-lidnanke vspäi 1981. Vozil 1879−2014 *Berezniki*-raudtestancii oli olmas, sauptihe gruntan uhkundan tagut.

Tatanmaine civiline *Berezniki*-lendimport sijadase kuz'toštkümnes kilometras pohjoižhe lidnan keskuzpalaspäi, vspäi 2001 vaiše specialine aviacii kävutab sidä.

## Galerei

Berezniki City Administration.jpg|Lidnan administracijan sauvuz (2010)
Berezniki StJohnBaptistChurch 6817.JPG|Ioann-endustajan pän čapandan jumalanpert' (1757, om sauptud vl 2013 gruntan uhkundan tagut), vn 2015 nägu
Uralkali.jpg|«Uralkalii»-edheotandan kontor vl 2010
Березники - panoramio.jpg|Tegimištzon i pühäpert' vl 2007
VNIIG-2.jpg|Galurgijan tedoinstitut (2013) i gruntan vitk uhkund
Berezniki, Perm Krai, Russia - panoramio (19).jpg|Kul'turkeskuz Leninan nimed (2012)
Central Supermarket ЦУМ - panoramio.jpg|Keskuzline universaline lauk (2012)
Proval4 Thalmann(x)Kalinin.jpg|Gruntan uhkund vagzalanno (2012)
Вокзал Березники.jpeg|*Berezniki*-päraudtestancijan sauvuz vl 2011


## Homaičendad


## Irdkosketused
* Lidnan Duman oficialine sait (''berduma.ru''). 
* Lidnan administracijan oficialine sait (''adm-brz.ru'').